รัฐบาลไทย-ข่าวทำเนียบรัฐบาล-คำกล่าวของนายกรัฐมนตรี โดย พลเอกประยุทธ์ จันทร์โอชา นายกรัฐมนตรี การประชุมระดับผู้นำ ครั้งที่ ๑๓ แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (13thIMT-GT Summit) วันพฤหัสบดีที่ ๒๘ ตุลาคม ๒๕๖๔
วันพฤหัสบดีที่ 28 ตุลาคม 2564
คํากล่าวของนายกรัฐมนตรี  โดย พลเอกประยุทธ์ จันทร์โอชา นายกรัฐมนตรี  การประชุมระดับผู้นํา ครั้งที่ ๑๓ แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (13thIMT-GT Summit) วันพฤหัสบดีที่ ๒๘ ตุลาคม ๒๕๖๔
คํากล่าวของนายกรัฐมนตรี
โดย พลเอกประยุทธ์ จันทร์โอชา นายกรัฐมนตรี
การประชุมระดับผู้นํา ครั้งที่ ๑๓ แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (13thIMT-GT Summit)
วันพฤหัสบดีที่ ๒๘ ตุลาคม ๒๕๖๔
คํากล่าวของนายกรัฐมนตรี
โดย พลเอกประยุทธ์ จันทร์โอชา นายกรัฐมนตรี
การประชุมระดับผู้นํา ครั้งที่ ๑๓ แผนงานการพัฒนาเขตเศรษฐกิจสามฝ่าย อินโดนีเซีย-มาเลเซีย-ไทย (13thIMT-GT Summit)
วันพฤหัสบดีที่ ๒๘ ตุลาคม ๒๕๖๔
*********
ท่านนายกรัฐมนตรีมาเลเซีย
ท่านประธานาธิบดีอินโดนีเซีย
ท่านรัฐมนตรีประจําแผนงานIMT-GT(ไอเอ็มที-จีที)
ท่านเลขาธิการอาเซียน
และท่านประธานADB
ผมรู้สึกยินดีที่ได้เข้าร่วมการประชุมระดับผู้นํา ครั้งที่ ๑๓ แผนงานIMT-GT และขอขอบคุณท่านนายกรัฐมนตรีมาเลเซียที่เป็นเจ้าภาพจัดการประชุมในครั้งนี้
ตลอดระยะเวลาเกือบ ๒ ปีที่ผ่านมา สถานการณ์การแพร่ระบาดของโรคโควิด-๑๙ ได้ส่งผลกระทบต่อทั่วโลก รวมถึงอนุภูมิภาคIMT-GTเป็นอย่างมากแต่การดําเนินการเพื่อป้องกันการแพร่ระบาดในเชิงรุก ควบคู่กับการเร่งฉีดวัคซีนให้แก่ประชาชน ส่งผลให้ยอดผู้เสียชีวิตในทั้ง ๓ ประเทศลดลงอย่างต่อเนื่องขณะที่การให้ความช่วยเหลือประชาชนในหลายรูปแบบ ก็ล้วนมีส่วนประคับประคองสถานการณ์เศรษฐกิจของทุกประเทศให้ผ่านพ้นช่วงเวลาวิกฤตมาได้
ในส่วนของไทย ได้ดําเนินมาตรการเพื่อแก้ไขปัญหาทางเศรษฐกิจและสังคมจากการแพร่ระบาดของโรคโควิด-๑๙ผ่านโครงการสําคัญ อาทิ โครงการเราไม่ทิ้งกัน โครงการคนละครึ่ง โครงการเราชนะ และโครงการเราเที่ยวด้วยกัน นอกจากนี้ ได้มีการเตรียมความพร้อมในการเปิดประเทศ โดยตั้งแต่เดือนกรกฎาคมที่ผ่านมา ได้อนุญาตให้นักท่องเที่ยวต่างชาติที่ได้รับวัคซีนครบโดสแล้วเดินทางเข้ามาในประเทศโดยไม่ต้องกักตัวในพื้นที่ที่กําหนดผ่านโครงการ“ภูเก็ต แซนด์บ็อกซ์”และโครงการ“สมุย พลัส โมเดล”
โครงการ“ภูเก็ต แซนด์บ็อกซ์”นั้น ถือว่าประสบความสําเร็จด้วยดี เพราะหลังจากเริ่มดําเนินการมาจนถึงต้นเดือนตุลาคมนี้ มีจํานวนนักท่องเที่ยวเดินทางเข้าจังหวัดภูเก็ตแล้วกว่า ๔๓,๐๐๐ คน ซึ่งได้สร้างเม็ดเงินหมุนเวียนในระบบเศรษฐกิจกว่า ๒,๓๓๐ ล้านบาท ความสําเร็จของโครงการนําร่องดังกล่าวเป็นเครื่องยืนยันว่าไทยมีความพร้อมที่จะเปิดประเทศอย่างค่อยเป็นค่อยไป โดยจะเริ่มเปิดรับนักท่องเที่ยวจากประเทศที่มีความเสี่ยงต่ําเข้าไทยโดยไม่ต้องกักตัว ตั้งแต่ ๑ พฤศจิกายน ที่จะถึงนี้เป็นต้นไป
ผมมีความยินดีเป็นอย่างยิ่งที่ได้ทราบว่าประเทศสมาชิกแผนงานIMT-GTกําลังดําเนินการในลักษณะเช่นเดียวกันนี้ อาทิ เกาะลังกาวีของมาเลเซีย และจังหวัดเรียวไอส์แลนด์ของอินโดนีเซียและหวังว่าทั้งสามประเทศจะสามารถร่วมมือกันในลักษณะที่สร้างสรรค์ได้เช่นการแลกเปลี่ยนข้อมูลและเรียนรู้ประสบการณ์ระหว่างกันเพื่อพัฒนาและปรับปรุงการดําเนินโครงการให้ดียิ่งขึ้นและนําไปสู่การร่วมกําหนดมาตรฐานด้านการท่องเที่ยววิถีใหม่ ภายหลังการแพร่ระบาดของโรคโควิด-๑๙ ที่ให้ความสําคัญกับการปฏิบัติตามมาตรฐานความปลอดภัยด้านสุขอนามัยอย่างรัดกุม
ทุกท่านครับ
ผมเห็นว่าการฟื้นตัวจากวิกฤตโควิด-๑๙ และการขับเคลื่อนIMT-GTในระยะต่อไปต้องให้ความสําคัญกับการพลิกโฉมอุตสาหกรรมที่เป็นจุดแข็งของIMT-GT
ทั้ง ๓ อุตสาหกรรม ดังนี้
หนึ่งอุตสาหกรรมการท่องเที่ยวในอนาคตเมื่อทั้ง ๓ ประเทศมีความพร้อมในการเปิดประเทศอย่างเต็มรูปแบบ ผมสนับสนุนให้IMT-GTเร่งพัฒนาและต่อยอดการดําเนินโครงการเพื่อสนับสนุนการเป็นจุดหมายปลายทางเดียวกันด้านการท่องเที่ยวโดยเฉพาะโครงการพัฒนาเส้นทางการท่องเที่ยวเชิงแนวคิดรวมถึงโครงการความร่วมมือระหว่างอุทยานธรณีโลก ๓ ประเทศ โดยมุ่งเน้นการใช้ประโยชน์จากโครงสร้างพื้นฐานด้านคมนาคมขนส่ง ทั้งทางบก ทางน้ํา และทางอากาศ ที่มีการพัฒนาอย่างต่อเนื่องในระยะ ๕ ปีที่ผ่านมา
สองอุตสาหกรรมการเกษตรผมขอส่งเสริมให้IMT-GTขยายผลการดําเนินโครงการที่เกี่ยวข้องกับการเพิ่มผลิตภาพทางการเกษตรในช่วงที่ผ่านมา เพื่อให้เกษตรกรในพื้นที่ได้รับประโยชน์จากแผนงานIMT-GTในวงกว้างมากขึ้น และในระยะต่อไป ความร่วมมือด้านการเกษตรควรมุ่งเน้นการผลิตสินค้าเกษตรและเกษตรแปรรูปมูลค่าสูงที่สอดคล้องกับศักยภาพของพื้นที่และความต้องการของตลาด เช่น ยางพาราและผลิตภัณฑ์ยางพาราแปรรูป เป็นต้น
และสามอุตสาหกรรมฮาลาลควรให้ความสําคัญกับการพัฒนาระบบการรับรองมาตรฐานฮาลาลให้มีประสิทธิภาพ และเป็นที่ยอมรับของตลาดโลก
โดยมุ่งเน้นการแลกเปลี่ยนองค์ความรู้และความเชี่ยวชาญด้านวิทยาศาสตร์และเทคโนโลยีควบคู่กับการเพิ่มความสามารถทางการแข่งขันในอุตสาหกรรมฮาลาลโดยการพัฒนาศักยภาพผู้ประกอบการSMEsและการพัฒนาระบบนิเวศให้มีความเหมาะสมต่อการเติบโตของSMEs
ในส่วนของเเรงงานได้มีมาตรการดูเเลเยียวยาผู้ตกงาน รวมทั้งผู้ประกอบการเเละผู้หางานใหม่ โดยการพัฒนา Upskill เเละ Reskill ในช่วงสถานการ์โควิด-19 นี้ อย่างเร่งด่วน
สําหรับการเสริมสร้างความเข้มแข็งให้กับอุตสาหกรรมหลักของIMT-GT ทั้ง ๓ อุตสาหกรรม ผมเห็นว่าต้องมีปัจจัยสนับสนุนที่สําคัญ ๓ ประการ ดังนี้
ประการแรกความเชื่อมโยงโครงข่ายคมนาคมที่ไร้รอยต่อผมยินดีเป็นอย่างยิ่งที่ได้รับทราบถึงความคืบหน้าในการดําเนินโครงการความเชื่อมโยงทางกายภาพ (PCPs)ซึ่งจะมีบทบาทสําคัญในการส่งเสริมกิจกรรมทางเศรษฐกิจในIMT-GTผมสนับสนุนให้ผู้มีส่วนเกี่ยวข้องทุกภาคส่วนร่วมกันเร่งรัดโครงการที่ยังดําเนินการไม่แล้วเสร็จอาทิ โครงการสะพานข้ามแม่น้ําโกลกแห่งใหม่ที่อําเภอตากใบกับเมืองเปิงกาลันกุโบร์ และสะพานข้ามแม่น้ําโกลกแห่งที่สองที่อําเภอสุไหงโกลกกับเมืองรันเตาปันยังรวมทั้งพิจารณาโครงการใหม่ ๆ ที่เกิดขึ้น เข้ามาบรรจุไว้ในPCPs(พีซีพี)เช่น โครงการสร้างถนนเชื่อมโยงระหว่างด่านศุลกากรสะเดาแห่งใหม่ของไทยกับด่านศุลกากรบูกิตกายูฮิตัม ของมาเลเซีย และโครงการเขตเศรษฐกิจพิเศษนราธิวาส เป็นต้น
ประการที่สองความเชื่อมโยงด้านกฎระเบียบผมขอสนับสนุนให้ผู้มีส่วนเกี่ยวข้องเร่งรัดการลงนามกรอบความร่วมมือด้านพิธีการศุลกากร การตรวจคนเข้าเมือง และการกักกันโรคพืชและสัตว์(CIQ)ให้สําเร็จลุล่วงไปได้ด้วยดีภายในต้นปีหน้าเพื่อจะนําไปสู่การดําเนินโครงการความร่วมมือด้านCIQ(ซีไอคิว)อย่างเป็นรูปธรรม เพื่อให้การข้ามพรมแดนและการเคลื่อนย้ายสินค้าระหว่าง ๓ ประเทศมีความสะดวกและรวดเร็วยิ่งขึ้น ตลอดจนนําไปสู่การขยายตัวด้านการค้าการลงทุนในอนุภูมิภาคต่อไป
ประการสุดท้ายการเสริมสร้างความยั่งยืนทางสิ่งแวดล้อมผมขอเน้นย้ําถึงความสําคัญของการพลิกฟื้นเศรษฐกิจบนหลักความเป็นมิตรกับสิ่งแวดล้อม หรือGreen Receoveryและขอสนับสนุนให้IMT-GTพัฒนาโครงการภายใต้ความร่วมมือด้านสิ่งแวดล้อมที่เพิ่งจัดตั้งขึ้น ควบคู่กับการดําเนินโครงการเมืองสีเขียว และโครงการตามแผนการลงทุนกรอบการพัฒนาเมืองที่ยั่งยืนซึ่งสอดรับกับ“โมเดลเศรษฐกิจBCG”หรือการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียวของไทย ผ่านการระดมทุนจากภาคเอกชน ซึ่งประเทศไทยได้ดําเนินการแล้ว คือ การออกพันธบัตรเพื่อความยั่งยืนของกระทรวงการคลัง และการระดมทุนจากแหล่งทุนอื่น ๆ อาทิ กองทุนของอาเซียนและธนาคารพัฒนาเอเชีย
ท่านประธานและทุกท่านครับ
ประเด็นที่ผมได้นําเสนอไปแล้ว นอกจากจะสอดคล้องกับการขับเคลื่อนวิสัยทัศน์ปี ๒๐๓๖ของแผนงานIMT-GTแล้วยังเป็นไปในทิศทางเดียวกับร่างแผนพัฒนาเศรษฐกิจและสังคมแห่งชาติ ฉบับที่ ๑๓ ของไทย ซึ่งจะประกาศใช้ในปีหน้าเพื่อพลิกโฉมประเทศไทยสู่“เศรษฐกิจสร้างคุณค่า สังคมเดินหน้าอย่างยั่งยืน” โดยมีองค์ประกอบ ๔ ประการ ได้แก่(หนึ่ง)เศรษฐกิจมูลค่าสูงที่เป็นมิตรต่อสิ่งแวดล้อม
(สอง)สังคมแห่งโอกาสและความเสมอภาค(สาม)วิถีชีวิตยั่งยืน และ(สี่)ปัจจัยสนับสนุนการพลิกโฉมประเทศทั้งนี้ ผมขอเน้นย้ําว่าการขับเคลื่อนIMT-GTในระยะต่อไปไม่เพียงแต่จะต้องตอบโจทย์วิสัยทัศน์ปี ๒๐๓๖และเป้าหมายการพัฒนาของประเทศสมาชิกเท่านั้น แต่จะต้องสอดรับกับเป้าหมายSDGsของสหประชาชาติ ซึ่งครอบคลุมทั้งมิติเศรษฐกิจ สังคม และสิ่งแวดล้อม โดยไม่ทิ้งใครไว้ข้างหลังด้วย
สุดท้ายนี้ ผมขอขอบคุณทุกภาคส่วนที่ได้มีส่วนร่วมในการพัฒนาอนุภูมิภาค
IMT-GTมาโดยตลอด ผมหวังเป็นอย่างยิ่งว่าผลการประชุมในวันนี้จะนําไปสู่การปฏิบัติ
ที่เป็นรูปธรรมและประสบความสําเร็จเพื่อให้แผนงานIMT-GTสามารถพลิกฟื้นวิกฤตในปัจจุบันและสร้างโอกาสการพัฒนาให้กับประชาชนได้อย่างแท้จริงต่อไป
ขอบคุณและสวัสดีครับ
*******************